84/390/ETY: Komission päätös, tehty 11 päivänä heinäkuuta 1984, kolmansista maista tuotavien nautaeläinten ja sikojen tuontitarkastukseen tarkoitettujen raja-asemien hyväksymistä koskevista ohjeista



Virallinen lehti nro L 211 , 08/08/1984 s. 0020 - 0022

Suomenk. erityispainos Alue 3 Nide 18 s. 0003

Espanjank. erityispainos: Luku 03 Nide 31 s. 0263

Ruotsink. erityispainos Alue 3 Nide 18 s. 0003

Portugalink. erityispainos: Luku 03 Nide 31 s. 0263



KOMISSION PÄÄTÖS, tehty 11 päivänä heinäkuuta 1984, kolmansista maista tuotavien nautaeläinten ja sikojen tuontitarkastukseen tarkoitettujen raja-asemien hyväksymistä koskevista ohjeista (84/390/ETY) EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon terveyttä ja eläinten terveyttä koskevista ongelmista nautaeläinten ja sikojen sekä tuoreen lihan tuonnissa kolmansista maista 12 päivänä joulukuuta 1972 annetun neuvoston direktiivin 72/462/ETY(), sellaisena kuin se on viimeksi muutettuna direktiivillä 83/91/ETY(), ja erityisesti sen 27 artiklan 1 kohdan, sekä katsoo, että aluksi on tarpeen vahvistaa kolmansista maista tuotavien nautaeläinten ja sikojen tuontitarkastukseen tarkoitettujen raja-asemien hyväksymistä koskevat ohjeet, jäsenvaltioiden olisi sen jälkeen tässä päätöksessä määriteltyjä suuntaviivoja noudattaen laadittava ja annettava komissiolle tiedoksi luettelo raja-asemista; lisäksi raja-asemien on toimittava virkaeläinlääkärin vastuulla, vaikka direktiiviä 72/462/ETY ei sovelleta eläimiin, jotka on tarkoitettu yksinomaan laiduntamiseen tai vetoeläimiksi yhteisön rajaseuduille, kyseiset eläimet on ennen myöhemmin mahdollisesti tapahtuvaa maahantuontia tarkastettava mainitun direktiivin 12 artiklan mukaisesti; tämä tarkastus voidaan tehdä paikalla, ja tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla 1. Kolmansista maista tuotavien nautaeläinten ja sikojen tuontitarkastukseen tarkoitettujen raja-asemien hyväksymiseksi direktiivin 72/462/ETY mukaisesti jäsenvaltioiden on laadittava ja annettava tiedoksi komissiolle ennen 1 päivää tammikuuta 1986 luettelot mainituista asemista, jotka vastaavat liitteessä annettuja ohjeita. 2. Jäsenvaltiot voivat muuttaa tai täydentää 1 kohdassa tarkoitettuja luetteloita, ja niiden on annettava tästä tieto komissiolle kolmen kuukauden kuluessa. 2 artikla Pysyvä eläinlääkintäkomitea tarkastelee tätä päätöstä uudelleen ennen 1 päivää tammikuuta 1989. 3 artikla Tämä päätös on osoitettu kaikille jäsenvaltioille. Tehty Brysselissä 11 päivänä heinäkuuta 1984. Komission puolesta Poul DALSAGER Komission jäsen ()() () EYVL N:o L 302, 31.12.1972, s. 28 () EYVL N:o L 59, 5.3.1983, s. 34 LIITE RAJA-ASEMIEN HYVÄKSYMISTÄ KOSKEVAT OHJEET LUKU I 1. Periaatteessa raja-asemien tulee: a) sijaita lähellä paikkaa, jossa nautaeläimet ja siat saapuvat yhteisön maantieteelliselle alueelle; b) sijaita siten, että estetään kosketus ulkopuolella olevaan nautojen ja sikojen sairauksille alttiiseen karjaan; sekä c) olla direktiivin 72/462/ETY 27 artiklan 2 kohdan säännösten mukaisia. 2. Raja-asemilla, joiden kautta kulkee säännöllisesti paljon eläimiä, on oltava 1 kohdan c alakohdassa vaadittujen laitteiden lisäksi: a) lastausluiska, laskuportaat tai muuta varustusta kuorman purkamiseksi ja lastaamiseksi eri kuljetusvälineisiin; b) terveysvaatimusten noudattamisen varmistamiseksi aseman sisällä tai läheisyydessä sijaitsevat seuraavanlaiset tilat: P eläinsuoja sairaita tai sairaiksi epäiltyjä eläimiä varten, P tilat kuolleena saapuneiden, raja-asemalla kuolleiden tai jäsenvaltion määräyksestä direktiivin 72/462/ETY 12 artiklan 3 kohdan c alakohdan mukaisesti teurastettujen eläinten säilyttämiseksi ennen niiden hävittämistä; c) virkaeläinlääkärin ja hänen kanssaan työskentelevien käyttöön sopivasti varustetut tilat, joista on yhteys pukuhuoneeseen, pesutiloihin ja käymälään; d) riittävä valaistus direktiivissä säädettyjen eläinlääkärintarkastusten suorittamiseksi; e) laitteisto, joka mahdollistaa puhtaan paineistetun veden saannin, sekä välineet ja tuotteet aseman laitteiden puhdistamista ja desinfiointia varten; f) hygienia- ja terveysvaatimusten mukaiset tilat jäteveden, lannan sekä rehujätteiden ja kuivikkeiden hävittämistä ja käsittelemistä varten; g) kuljetusvälineiden ja konttien puhdistamista varten varattu paikka tai yhteys erityisesti puhdistamista varten varustettuun varastoon. 3. Edellä 1 kohdan c alakohdassa ja 2 kohdassa tarkoitettujen laitteiden ja tilojen tulee olla helposti puhdistettavissa ja desinfioitavissa ja niissä on tarvittaessa oltava asianmukainen viemäriverkko. LUKU II 1. Raja-asemat toimivat virkaeläinlääkärin vastuulla. 2. Virkaeläinlääkärin apuna voi puhtaasti käytännön tehtävissä olla erityisesti tähän tarkoitukseen koulutettuja avustajia. 3. Henkilöstön on erityisesti käytettävä puhtaita työvaatteita ja kenkiä sekä noudatettava tavanomaisia hygieniasääntöjä. 4. Raja-asemat ja niihin kuuluvat tilat on säännöllisesti puhdistettava ja desinfioitava virkaeläinlääkäriä tyydyttävällä tavalla, jotta kunkin eläinlähetyksen terveydentila säilyisi ennallaan. 5. Eläimiä saa päästää raja-asemalle ainoastaan virkaeläinlääkärin määräyksestä ja niille on välittömästi tehtävä terveystarkastus. 6. Eläimet on pantava liekaan, niiden on annettava levätä, ne on ruokittava tai juotettava, jos virkaeläinlääkäri harkitsee sen tarpeelliseksi. 7. Tuhoeläimet kuten jyrsijät on järjestelmällisesti hävitettävä. 8. Jotta direktiivin 72/462/ETY 12 artiklan 1 kohdassa tarkoitettu terveystarkastus (tuontitarkastus) voidaan tehdä, toimivaltaisen viranomaisen on järjestelmällisesti toimitettava virkaeläinlääkärille: a) ajan tasalla oleva luettelo kolmansista maista ja niiden alueista, joista jäsenvaltiot sallivat nautaeläinten ja sikojen tuonnin; b) kuhunkin edellä tarkoitetussa luettelossa mainittuun kolmanteen maahan sovellettavat tätä asiaa koskevat komission päätökset, mukaan lukien malliterveystodistukset. 9. Toimivaltaisen viranomaisen on vähintään 12 kuukauden ajan säilytettävä yksi kappale kunkin eläinerän mukana seuraavasta terveystodistuksesta, johon on merkitty päivämäärä ja terveystarkastuksen tulos. Jos kyseistä kappaletta ei ole saatavissa, on laadittava terveystodistuksen merkinnät sisältävä kertomus, jota on säilytettävä yhtä kauan ja josta ilmenee vähintään: i) kunkin tarkastuksen läpikäyneiden eläinten määrä eläinlajin, sukupuolen ja käyttötarkoituksen mukaan eriteltynä; ii) eläinten alkuperä ja määräpaikka sekä lähettäjän että vastaanottajan nimi ja osoite; iii) kunkin erän terveystarkastuksen tulos ja viittaus terveystodistukseen, joka seuraa kunkin nauta- tai sikaerän mukana.